A.Yu.Zuev A.Yu.Zuev barloslar kelib chiqishi jihatidan turkiy xalq bo'lgan degan xulosaga keladi . Amir Temur va uning vorislari ham o'zlarini barlos turklari deb ataganlar. Shuning uchun ham Amir Temur 1370 yilgi Balx kurultoyida turk- mo'g'ul an'anaviy udumlariga amal qilib, Termiz sayidlari va amirzoda harbiylarining xon sifatida davlat boshligi bo'lishga rozilik bermagan. So'ng uning taklifi bilan Chingiziyzoda Turalmishxonni xon qilib ko'targanlar. Barloslardan bo'lgan Mir Alisher Navoiy, ota urug'i barloslardan, ona urug'i dug'lat bo'lgan Mirza Bobur ham o'zlarini barlos turklari deb ataganlar va turkiy tilda ijod etganlar. Chingiziyzoda Chig'atoy ulusi saltanatini harbiy qo'riqchilaridan biri sifatida qavchinlar XIII asrning 60- yillarida Farg'ona vodiysiga va Qashqadaryoning Guzar atroflariga kelib o'rnashadilar. 63 Qavchinlarning ayrim guruxlari Qashg'arda ham yashaganlar . Tarixi Rashidiyda qavchin qadimgi turkiyda 'harbiy' degan ma'noni anglatadi deyilgan. Qavchinlar kelib chiqishi jihatidan turkiy tilda so'zlashuvchi qavmlar ekanligi tarixiy haqiqatdir. Mazkur etnik guruh haqida Sharofiddin Ali Yazdiyning 'Zafarnoma'sida Chingizxonning Xitoyga yurishi voqeyalaridan boshlab ma'lumotlar bor. Amir Temur saltanatida ham barloslardan so'ng qavchinlar eng faol qavm sanalgan va qavchin urug'iga mansub shaxslar ismlari XIV asrning ikkinchi yarmi tarixiy voqealaridan boshlab, to Amir Temur vafotidan keyingi kechinmalargacha 64 eslatilgan . Amir Temur 1370 yili Balx yurishidan g'alaba bilan qaytgach, yurishda fidoyilik ko'rsatgan bir necha qavchin harbiylari (Alqa qavchin, Ardasher qavchin, Tamuka qavchinning birodari Qimori Inoqlar) lashkar amiri unvonlari bilan taqdirlanadi. Jangchi qavchinning o'g'li Musika qavchinga Xorazmni boshqarish topshiriladi. Bunday topshiriqlar boshqa ko'pgina qavchinlarga ham nasib etgan. Chig'atay ulusi saltanatini harbiy qo'riqchilaridan biri sifatida arlotlar XIII asrning 60 -yillarida Surxondaryo viloyatining janubiga, Termiz atroflari va shimoliy Afg'oniston hududlariga kelib joylashadilar. Sharofiddin Ali Yazdiyning 'Zafarnoma'sida yozilishicha, arlotlar Afg'onistonning 65 66 Xuroson viloyatida yashagan turkiy urug'lardan . Arlotlarning ilk vatani Mo'g'uliston bo'lgan . XIII asrning birinchi choragida ular Ettisuvga kelib o'rnashadilar. Ular dastlab Chig'atay ulusini boshqargan Amir Qazag'anga, so'ng Amir Temurga xayrixoh bo'lganlar. Muhammad Haydarning 'Tarixi Rashidiy' asariga ko'ra, arlotlar Chig'atay ulusining sharqiy va g'arbiy qismlarida yashab, XIV -XV asrlarda Amir Temur va temuriylar saltanatida ancha kuchli siyosiy mavqega ega bo'lgan. Arlot urug'i Amir Temurning hokimiyatga kelishi va undan keyingi harbiy yurishlarida faol qatnashganlar va ularning vakillari amirlik unvonlariga sazovar bo'lganlar. Hatto amir Muayyad arlot Amir Temurning singlisi Shirinbeka og'aning eri 67 bo'lgan . Chig'atoy ulusini harbiy jihatdan himoya qilishga olib kelingan barlos va jaloyir, qavchin va arlot qabilalari Movarounnahr hududlariga joylashib olgach, asta-sekin mahalliy aholiga oralashib ketadilar. Chig'atay ulusining sharqiy qismida (Ettisuv va Sharqiy Turkistonda) yashovchi mo'g'ul qabilalari allaqachon til jihatidan turklashgan bo'lishiga qaramay, qadimgi mo'g'ul an'analarini uzoq vaqt unutmaganlar va ularga an'anaviy amal qilib kelganlar. Ular Chig'atay ulusining Movarounnahr viloyatlariga avvaldan kelib o'rnashib qolgan va bu joylarda qadimdan yashab kelayotgan, o'z urug' va qabila nomlarini allaqachon unutib, mahalliy tub joyli etnik birliklarga aylanib ketgan qondosh va qorindoshlarini kamsitib, qaraunas (aralashgan-metis) xalq deb ataydilar. O'z navbatida, Movarounnahrning erli aholisiga aylanib ketgan turkiylar va turkiylashgan sartlar esa, Ettisuv va Sharqiy Turkistonda yashovchi turkiy tilli ko'chmanchi turk - mo'g'ul qabilalarini 68 masxara qilishib 'jete' lar (bosqinchilar) deb ataydilar . Hatto, Movarounnahrda yashovchi